**Saistošo noteikumu “Grozījumi Liepājas pilsētas domes 2018.gada 11.oktobra saistošajos noteikumos Nr.19 “Par braukšanas maksas atvieglojumiem Liepājas pilsētas sabiedriskā transporta maršrutu tīklā”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Īss projekta satura izklāsts | Sakarā ar izmaiņām sabiedriskā transporta braukšanas maksas tarifos un abonementa biļešu veidos nepieciešams veikt redakcionālus un precizējošus grozījumus Liepājas pilsētas domes 2018.gada 11.oktobra saistošajos noteikumos Nr.19 "Par braukšanas maksas atvieglojumiem Liepājas pilsētas sabiedriskā transporta maršrutu tīklā".  Ar grozījumiem vienlaikus precizēts, ka par bērnu saistošo noteikumu 4.3.apakšpunkta izpratnē atzīstams arī izglītojamais, kurš turpina iegūt izglītību augstākās izglītības iestādē, bet ne ilgā kā līdz 24 gadu vecumam. Tādējādi izglītojamiem no ģimenēm, kuru aprūpē ir 5 vai vairāk bērni pagarinās termiņš, kurā tie tiesīgi saņemt saistošajos noteikumos paredzēto braukšanas maksas atvieglojumu.  Saistošie noteikumi papildināti ar 4.1 punktu, kas nosaka ka braukšanas maksas atvieglojumus Liepājas pilsētas sabiedriskā transporta maršrutu tīklā 70% apmērā var saņemt 2.- 12. klašu izglītojamie no daudzbērnu ģimenēm, uzrādot “3+ Ģimenes karti” un skolēna apliecību.  Saistošie noteikumi papildināti ar 5.1 punktu, kurā iekļauts deleģējums ka Liepājas pilsētas domei, bet steidzamos gadījumos vai ārkārtas situācijās Liepājas sabiedriskā transporta aģentūras direktoram noteikt citas braukšanas maksas atvieglojumu saņēmēju grupas, kurām var tikt noteikti terminēti braukšanas maksas atvieglojumi vai to ierobežojumi.  Savukārt sakarā ar to, ka turpmāk autobusam un tramvajam būs vienota abonementa biļete, saistošajos noteikumos precizēti abonementu biļešu veidi. |
| 1. Projekta nepieciešamības pamatojums | Saistošie noteikumi nepieciešami, lai veiktu redakcionālus un precizējošus grozījumus Liepājas pilsētas domes 2018.gada 11.oktobra saistošajos noteikumos Nr.19 "Par braukšanas maksas atvieglojumiem Liepājas pilsētas sabiedriskā transporta maršrutu tīklā" sakarā ar to, ka pilsētas sabiedriskā transporta tīklā tiek ieviesta vienota abonementa biļete neatkarīgi no transporta veida, kuru pasažieris izmanto. Saistošo noteikumu grozījumi nerada būtisku ietekmi uz pilsētas sociāli ekonomisko attīstību. |
| 1. Informācija par plānoto projekta ietekmi uz pašvaldības budžetu | Par “3+ Ģimenes kartes” bērnu pārvadāšanu Liepājas sabiedriskajā transportā ar 70% atvieglojumiem 2020.gadā pašvaldības budžetā pēc provizoriskiem aprēķiniem papildus būs nepieciešami 7272,00 EUR, bet 2021.gadā un turpmāk 32724,00 EUR, saglabājoties pašreizējam pasažieru skaitam. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes uz uzņēmējdarbības vidi. |
| 1. Informācija par administratīvajām procedūrām | Grozot saistošos noteikumus, netiek sašaurinātas vai paplašinātas pašvaldības iestāžu esošās funkcijas. Līdz ar to izmaiņas attiecībās uz administratīvajām procedūrām nav konstatējamas. |
| 1. Informācija par konsultācijām ar privātpersonām | Nav attiecināms. |

DOMES PRIEKŠSĒDĒTĀJS  J. VILNĪTIS